CELEX: 32013R1186
Language: ro
Date: 2013-11-21 00:00:00
Title: Regulamentul de punere în aplicare (UE) nr. 1186/2013 al Comisiei din 21 noiembrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Orkney Scottish Island Cheddar (IGP)]

22.11.2013   
            
            
               RO
            
            
               Jurnalul Oficial al Uniunii Europene
            
            
               L 313/40
            
         REGULAMENTUL DE PUNERE ÎN APLICARE (UE) NR. 1186/2013 AL COMISIEI
   din 21 noiembrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Orkney Scottish Island Cheddar (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:
   
               (1)
            
            
               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).
            
         
               (2)
            
            
               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Orkney Scottish Island Cheddar” depusă de Regatul Unit a fost publicată în Jurnalul Oficial al Uniunii Europene
                   (3).
            
         
               (3)
            
            
               Asociațiile Dairy Australia, Dairy Companies Association of New Zealand, precum și Consortium for Common Food Names au depus declarații de opoziție cu privire la înregistrare, în conformitate cu articolul 7 alineatul (3) litera (b) din Regulamentul (CE) nr. 510/2006. Respectivele declarații de opoziție au fost considerate admisibile în temeiul articolului 7 alineatul (3) din regulamentul menționat.
            
         
               (4)
            
            
               În speță, în cadrul declarațiilor de opoziție vizate mai sus se subliniază că înregistrarea denumirii în cauză ar compromite existența unor denumiri, mărci comerciale sau produse comercializate legal de cel puțin cinci ani la data publicării prevăzute la articolul 6 alineatul (2) și că denumirea propusă spre înregistrare ar fi generică.
            
         
               (5)
            
            
               Prin scrisoarea din 20 martie 2013, Comisia a invitat părțile interesate să inițieze consultările care se impun.
            
         
               (6)
            
            
               În termenul de trei luni prevăzut, Regatul Unit și opozanții au ajuns la un acord, care a fost notificat Comisiei la 8 iulie 2013.
            
         
               (7)
            
            
               Din consultările menționate mai sus a reieșit că principala preocupare a opozanților este legată de statutul unui singur termen, „Cheddar”, din denumirea compusă „Orkney Scottish Island Cheddar”. Or, protecția solicitată de producător vizează numai întreaga denumire compusă. Conform articolului 13 alineatul (1) ultimul paragraf din Regulamentul (UE) nr. 1151/2012, denumirea „Cheddar” poate fi folosită în continuare pe teritoriul Uniunii, cu condiția respectării principiilor și normelor aplicabile în cadrul ordinii juridice a Uniunii Europene.
            
         
               (8)
            
            
               Prin urmare, denumirea „Orkney Scottish Island Cheddar” îndeplinește condițiile pentru a fi înscrisă în Registrul denumirilor de origine protejate și al indicațiilor geografice protejate,
            
         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Fără a aduce atingere primului paragraf, denumirea „Cheddar” poate fi utilizată în continuare pe teritoriul Uniunii, cu condiția respectării principiilor și normelor aplicabile în ordinea juridică a acesteia.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 noiembrie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 343, 14.12.2012, p. 1.
   
      (2)  JO L 93, 31.3.2006, p. 12.
   
      (3)  JO C 239, 9.8.2012, p. 5.
   
      ANEXĂ
      Produse agricole destinate consumului uman enumerate în anexa I la tratat:
      
         Clasa 1.3.   Brânzeturi
      
      REGATUL UNIT
      Orkney Scottish Island Cheddar (IGP)